《夜投临颍陆周仲馆待甚悉》
宋代·李之仪

冥行眼忽明，乃是到临颍。倦马倚风嘶，冻仆望门逞。

初非敢此期，势逼岂容顷。是身虽无难，从者固当省。

主人颇料理，灯烛分炯炯。炽炭解噤颐，重帷护寒领。

招魂几剪纸，感惠非尚褧。粲然一笑开，那复嗟断梗。

我生且莫落，随遇辄自警。转盼已归空，区区徒画饼。

作者简介：李之仪(1038～1117）北宋词人。字端叔，自号姑溪居士、姑溪老农。汉族，沧州无棣（庆云县）人。哲宗元祐初为枢密院编修官，通判原州。元祐末从苏轼于定州幕府，朝夕倡酬。元符中监内香药库，御史石豫参劾他曾为苏轼幕僚，不可以任京官，被停职。徽宗崇宁初提举河东常平。后因得罪权贵蔡京，除名编管太平州（今安徽当涂），后遇赦复官，晚年卜居当涂。著有《姑溪词》一卷、《姑溪居士前集》五十卷和《姑溪题跋》二卷。